Biblija (Tomislav Dretar)/Natan i Betsabeja pristaju uz Sulejmana


Natan i Betsabeja pristaju uz Sulejmana 

Natan i Betsabeja pristaju uz Sulejmana
11 Natan tada reče Betsabeji, majci Sulejmanovoj:    ” Nisi li ti doznala da Adonias, sin Haguitin, je postao kraljem u ne znanju našeg Gospodara Davuda? 
12 Sada, idi! Ja ću ti dati jedan savjet:    spasi svoj život kao i život svog sina Sulejmana.  
13 Idi, uđi kod kralja Davuda i reci mu:    Nisi li meni svojoj sluškinji moj gospodine kralju,  dao ovaj zavjet:   Tvoj sin Sulejman je taj koji će sjesti na moje prijestolje? Zašto je dakle Adonias postao kralj? 
14 I dok ti budeš još ondje razgovarala s kraljem, ja ću ući i potvrdiću tvoje riječi.  “ 
15 Betsabeja uđe kod kralja, u njegovu osobnu sobu  kralj bijaše veoma star i Abišag šunamitka ga služiše.  
16 Betsabeja se povi i pokloni se pred kraljem; on reče:    ” što hoćeš ti? “ 
17 Ona mu odgovori:    ” Moj Gospodaru, ti si načinio ovu prisegu sluškinji svojoj, po ALLAHU, svojem Bogu:    Tvoj je sin, Sulejman,  onaj koji će vladati poslije mene, i onaj koji će sjesti na moje prijestolje; 
18 Sada, evo Adonias je kraljem, a ipak, moj Gospodaru kralju, ti ne znaš ništa o tome! 
19 On je ponudio kao *žrtvu volove, utovljenu telad, brojne ovce i pozvao sve kraljeve sinove, kao i svećenika Abiatara i zapovjednika vojske Joaba, ali on nije pozvao mog sina Sulejmana.  
20 što se tiče tebe, moj Gospodaru kralju, sav Izrail ima uprte oči u tebe da mu ti oglasiš ko će sjesti na prijestolje poslije mog Gospodara kralja.  
21 Kad moj  Gospodar kralj bude legao sa svojim očevima ja i moj sin Sulejman bićemo držani za krivce.  “ 
22 Ona još razgovaraše s kraljem kad uđe Pegamber Natan.  
23 Najaviše kralju:    ” Evo Pegambera Natana! “  On dođe pred kralja, pokloni se pred njim, licem prema zemlji, 
24 i reče:    ” Moj Gospodaru kralju, jesi li ti zapovjedio ovo:    Adonias će vladati poslije mene i on je taj koji će sjesti na moje prijestolje? 
25 Jer on je danas sišao k izvoru Roguel, on je ponudio kao žrtvu bikove, tovljenu telad, brojne ovce i on je pozvao sve sinove kraljeve, zapovjednike vojske i svećenika Abiatara; oni upravo jedu i piju u njegovoj prisutnosti i govore:    živio kralj Adonias! 
26 Ali, mene on nije pozvao, mene, tvog slugu, kao ni svećenika Sadoka kao ni Benajahua, sina Jehojadavljeva, kao ni tvog slugu Sulejmana.  
27 Da li se to zaista događa na zapovijed mog Gospodara kralja? Ipak, ti nisi priopćio svom sluzi ko bi sjeo na tron mog gospodina kralja poslije tebe! “ 
28 Kralj Davud odgovori:    ” Pozovite mi Betsabeju! “ Ona dođe pred kralja i stade pred njega.  
29 Kralj učini ovu prisegu:    ” Po život ALLAHA koji me oslobodio svake strijepnje, 
30 kao što sam ti prisegao po ALLAHU, Allahu Izrailovom:    Moj  sin, Sulejman, je taj koji će vladati poslije mene, on je taj koji će sjesti na prijesto moj umjesto mene.  Danas odmah ja ću postupiti tako.  “ 
31 Betsabeja se prikloni, licem prema zemlji, ona se pokloni pred kraljem i reče:    ” živio zauvijek moj gospodinee kralju Davude.  “